Title: ประกาศสำนักงานมาตรฐานผลิตภัณฑ์อุตสาหกรรม เรื่อง การยกเลิกและกำหนดให้ผลิตภัณฑ์อุตสาหกรรม เครื่องยนต์ดีเซลขนาดเล็กระบายความร้อนด้วยน้ำ ต้องเป็นไปตามมาตรฐาน

ประกาศสำนักงานมาตรฐานผลิตภัณฑ์อุตสาหกรรม

ประกาศสำนักงานมาตรฐานผลิตภัณฑ์อุตสาหกรรม
เรื่อง
การยกเลิกและกำหนดให้ผลิตภัณฑ์อุตสาหกรรม
เครื่องยนต์ดีเซลขนาดเล็กระบายความร้อนด้วยน้ำ
ต้องเป็นไปตามมาตรฐาน[๑]

ตามที่ได้มีพระราชกฤษฎีกากำหนดให้ผลิตภัณฑ์อุตสาหกรรมเครื่องยนต์ดีเซลขนาดเล็กระบายความร้อนด้วยน้ำ
ต้องเป็นไปตามมาตรฐาน พ.ศ. ๒๕๔๗ ไปแล้ว นั้น

บัดนี้
คณะกรรมการมาตรฐานผลิตภัณฑ์อุตสาหกรรมเห็นสมควรยกเลิกการกำหนดให้ผลิตภัณฑ์อุตสาหกรรมเครื่องยนต์ดีเซลขนาดเล็กระบายความร้อนด้วยน้ำ
มาตรฐานเลขที่ มอก. ๗๘๗-๒๕๓๑ ต้องเป็นไปตามมาตรฐาน ตามพระราชกฤษฎีกาดังกล่าว
และกำหนดให้ผลิตภัณฑ์อุตสาหกรรมเครื่องยนต์ดีเซลขนาดเล็กระบายความร้อนด้วยน้ำ
ต้องเป็นไปตามมาตรฐาน มาตรฐานเลขที่ มอก. ๗๘๗-๒๕๕๑ ซึ่งจะต้องตราเป็นพระราชกฤษฎีกาต่อไป

ก่อนตราพระราชกฤษฎีกา
สำนักงานมาตรฐานผลิตภัณฑ์อุตสาหกรรมจึงให้มีการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องตามมาตรฐานดังกล่าว
เพื่อนำมาประกอบการพิจารณาดำเนินการตราพระราชกฤษฎีกาต่อไป ทั้งนี้
ผู้ที่ประสงค์จะแสดงความคิดเห็น ให้แสดงความคิดเห็นพร้อมทั้งเหตุผล โดยระบุชื่อ
ที่อยู่ของผู้แสดงความคิดเห็นต่อสำนักงานฯ ภายในสามสิบวัน นับแต่วันประกาศ

ผู้ที่ประสงค์จะทราบรายละเอียดการกำหนดมาตรฐานดังกล่าว
โปรดติดต่อขอดูได้ที่สำนักกฎหมายสำนักงานมาตรฐานผลิตภัณฑ์อุตสาหกรรม หรือ www.tisi.go.th

จึงประกาศมาให้ทราบทั่วกัน

ประกาศ
ณ วันที่ ๓ มีนาคม พ.ศ. ๒๕๕๒
รัตนาภรณ์
 จึงสงวนสิทธิ์
เลขาธิการสำนักงานมาตรฐานผลิตภัณฑ์อุตสาหกรรม

ปริยานุช/ผู้จัดทำ
๑๕
พฤษภาคม ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๕๐ ง/หน้า ๒๖/๗ พฤษภาคม ๒๕๕๒